Članovi Turističkog vijeća Turističke zajednice Grada Paga na 2. sjednici Turističkog vijeća, održanoj dana 28. lipnja 2021. godine d o n o s e

**INTERNI AKT**

**O UTVRĐIVANJU KRITERIJA ZA PLAĆANJE PREDUJMOM**

Ovim Internim aktom Turistička zajednica Grada Paga uređuje kriterije, odnosno pravila za plaćanje predujmom. Ovaj se akt primjenjuje isključivo za zaposlenike neprofitne organizacije.

**Predujmovi**

Plaćanje predujmom se može koristiti samo iznimno kada je to predviđeno ugovorom sklopljenim s dobavljačem roba/usluga, odnosno kad vrsta nabavljene robe/naručene usluge zahtjeva plaćanje predujmom jer se već dobavljaču nastali troškovi.

Za plaćanje predujmom dobavljač mora dostaviti predračun za nastale troškove, na kojem moraju biti navedeni svi elementi predračuna u skladu sa zakonskim i podzakonskim propisima.

Račun mora sadržavati detaljnu specifikaciju roba/usluga koje su naručene ugovorom te mora biti vidljivo da je dio računa plaćen predujmom. Na računu moraju biti navedeni i ostali elementi računa u skladu sa zakonskim i podzakonskim propisima.

Za predračun (za plaćanje predujma) te za račun mora se obaviti matematička kontrola ispravnosti iznosa koji je zaračunan.

Kod plaćanja predujmom važe ista pravila koja su postavljena i za preuzimanje obveza. To znači da se predujmom za nabavu robe i/ili usluga može isplatiti ako su sredstva za nabavu određenih dobara i usluga osigurana financijskim planom i u skladu s pisanom procedurom stvaranja obveza.

Pag, 28. lipnja 2021.g.

Ur.br:55-5-7-21 PREDSJEDNIK

 Ante Fabijanić